पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली. आईआईटी इंजीनियरिंग में दाखिले के लिए रविवार को जेईई एडवांस की परीक्षा के बदले पैटर्न और घुमावदार प्रश्नों ने छात्रों को काफी परेशान किया। मल्टीपल च्वाइस प्रश्नों में रखी गई निगेटिव मार्किंग भी परीक्षार्थियों के लिए चिंता का कारण रहा।
जिसके चलते छात्रों ने कई प्रश्नों को बिना हल किए यूं ही छोड़ दिया। इससे फाइनल रिजल्ट में पास पर्सेंटेज 40 फीसदी तक जाने का अनुमान है। दिल्ली आईआईटी में जेईई के चेयरमेन प्रो. एचसी गुप्ता ने बताया कि परीक्षा का परिणाम 23 जून को जारी किया जाएगा।
इससे पहले परीक्षा की ओएमआर शीट और आंसर की भी 12 जून तक आईआईटी की वेबसाइट पर जारी कर दी जाएगी। दिल्ली से 19,151 छात्र रजिस्टर्ड हुए और देश भर से 1,26704 छात्रों ने रजिस्ट्रेशन कराया था। दिल्ली जोन में परीक्षा 68 केंद्रों पर हुई। परीक्षा का आयोजन दो चरणों में किया गया।
पहली परीक्षा में फिजिक्स, कैमिस्ट्री और मैथ सेक्शन से 20-20 प्रश्नों सहित 180 अंकों के 60 प्रश्न पूछे गए थे और दूसरी परीक्षा में भी इसी पैटर्न पर प्रश्न पूछे गए।
परीक्षा देकर बाहर आई छात्रा नेहा ने बताया कि कैमिस्ट्री के अंदर कुछ प्रश्न ऐसे दिए थे, जिनके वैकल्पिक उत्तरों में पूछा गया था कि कौन से सही हैं, क्या सारे सही हैं। ऐसे सवालों के सभी विकल्पों को हल करके देखना होता है।
अगर एक भी गलत है और आपने सारे सही बता दिए तो भी आपका जवाब गलत हो जाएगा। ऐसे में भलाई यही है कि इन सवालों को छोड़कर आगे बढ़ा जाए। मैने ऐसा ही किया।
परीक्षार्थी हरीश ने कहा कि पहली परीक्षा के फिजिक्स एरिया के 60 में से 35, कैमिस्ट्री में 60 में से 30 और गणित में 60 में से 25 अंक का प्रश्न ही हल हो सका।
करीब 5 फीसदी सवालों के जवाब गलत भी हो सकते हैं। अब तो परिणाम आने पर ही पता चलेगा कि कितना पेपर ठीक हुआ। क्योंकि निगेटिव मार्किंग में ज्यादा सवालों को हल करने का मतलब अपना पेपर खराब करना है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn